CELEX: C2005/271/14
Language: fi
Date: 2005-10-29 00:00:00
Title: Yhteisöjen tuomioistuimen tuomio, (toinen jaosto) 8 päivänä syyskuuta 2005, asiassa C-129/04 (Conseil d'État'n esittämä ennakkoratkaisupyyntö): Espace Trianon SA ja Société wallonne de location-financement SA (Sofibail) vastaan Office communautaire et régional de la formation professionnelle et de l'emploi (FOREM) (Julkiset hankinnat — Direktiivi 89/665/ETY — Julkisia hankintoja koskeva muutoksenhakumenettely — Henkilöt, joiden käytettävissä muutoksenhakumenettelyjen on oltava — Tilapäinen tarjoajien yhteenliittymä — Kielto, jonka mukaan yksi tilapäisen yhteenliittymän jäsen ei voi yksin nostaa kannetta — Käsite ”tavoitella jotain julkisia hankintoja koskevaa sopimusta”)

29.10.2005   
            
            
               FI
            
            
               Euroopan unionin virallinen lehti
            
            
               C 271/8
            
         
      YHTEISÖJEN TUOMIOISTUIMEN TUOMIO,
   (toinen jaosto)
   8 päivänä syyskuuta 2005,
   asiassa C-129/04 (Conseil d'État'n esittämä ennakkoratkaisupyyntö): Espace Trianon SA ja Société wallonne de location-financement SA (Sofibail) vastaan Office communautaire et régional de la formation professionnelle et de l'emploi (FOREM) (1)
   
   (Julkiset hankinnat - Direktiivi 89/665/ETY - Julkisia hankintoja koskeva muutoksenhakumenettely - Henkilöt, joiden käytettävissä muutoksenhakumenettelyjen on oltava - Tilapäinen tarjoajien yhteenliittymä - Kielto, jonka mukaan yksi tilapäisen yhteenliittymän jäsen ei voi yksin nostaa kannetta - Käsite ”tavoitella jotain julkisia hankintoja koskevaa sopimusta”)
   (2005/C 271/14)
   Oikeudenkäyntikieli: ranska
   Asiassa C-129/04, jossa on kyse EY 234 artiklaan perustuvasta ennakkoratkaisupyynnöstä, jonka Conseil d'État (Belgia) on esittänyt 25.2.2004 tekemällään päätöksellä, joka on saapunut yhteisöjen tuomioistuimeen 9.3.2004, saadakseen ennakkoratkaisun asiassa Espace Trianon SA ja Société wallonne de location-financement SA (Sofibail) vastaan Office communautaire et régional de la formation professionnelle et de l'emploi (FOREM), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit C. Gulmann (esittelevä tuomari), R. Schintgen, G. Arestis ja J. Klučka, julkisasiamies: C. Stix-Hackl, kirjaaja: hallintovirkamies K. Sztranc, on antanut 8.9.2005 tuomion, jonka tuomiolauselma on seuraava:
   
               1.
            
            
               Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY, sellaisena kuin tämä direktiivi on muutettuna julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetulla neuvoston direktiivillä 92/50/ETY, 1 artiklaa on tulkittava siten, että se, että kansallisen lainsäädännön mukaan sellaisen tilapäisen yhteenliittymän jäsenet, joka ei ole oikeushenkilö ja joka on sellaisenaan osallistunut julkista hankintaa koskevaan tarjouspyyntömenettelyyn mutta jonka kanssa ei tehty sopimusta, voivat ainoastaan yhdessä nostaa kanteen sopimuksen tekemistä koskevasta päätöksestä, mutta ei sen yksittäinen jäsen yksin, ei ole ristiriidassa kyseisen säännöksen kanssa.
            
         
               2.
            
            
               Sama pätee silloin, kun tällaisen tilapäisen yhteenliittymän jäsenet toimivat yhdessä mutta sen yhden jäsenen kanne jätetään tutkimatta.
            
         
      (1)  EUVL C 106, 30.4.2004.